Општинска управа општине Рача

Ул. Карађорђева 48

34210 Рача

Број: 404-43/2017-IV-00

Дана: 30.08.2017. године

РАЧА

**ПИТАЊА И ОДГОВОРИ**

Дана 29.08.2017. године достављено је питање понуђача:

**Питање гласи:** На страни 34/41 у члану 2. став 1. модел уговора, Наручилац наводи „Укупна уговорена цена из става 1. овог члана је фиксна и не може се мењати “, а онда у истом члану став 4. наводи „Уговорне стране су сагласне да Добављач задржава право промене цена у складу са кретањем цена на тржишту о чему Наручиоцу уз фактуру доставља важећи ценовник“.

 Напомињемо Наручиоцу да је роба која је предмет ове јавне набавке, гасно уље екстра лако евро ел, берзанска роба, те да је његова цена подложна променама готово свакодневно како навише, тако и наниже, у складу са променама цена на тржишту, а све у складу са позитивним прописима РС од 2011. године према којима се цене слободно формирају на тржишту. У складу са изнетим, предлажемо измену конкурсне документације, у Модлу уговора, где ће се део у ставу 1. „Укупна уговорена цена из става 1., овог члана је фиксна и не може се мењати“ избрисати.

**Одговор:** Члан 2. став 2. Модела уговора гласи: „Укупна уговорена цена из става 1. овог члана је фиксна и не може се мењати“.

 Члан 2. став 4. Модела уговора гласи: „Уговорне стране су сагласне да Добављач задржава право промена цена у складу са кретањем цена на тржишту о чему Наручиоцу уз фактуру доставља важећи ценовник“.

У складу са горе наведеним, напомињемо да Добављач има право на промену цена у складу са кретањем цена на тржишту нафтиних деривата, али да укупна уговорена вредност јавне набавке и испоручена количина не могу да прекораче укупну цену са ПДВ-ом, коју је Добављач исказао у својој понуди.

С тим у вези, Наручилац не одступа од ставова исказаних у члану 2. Модела уговора.